Divisieleier: Anine Wheeler
Huisdier: Die Seester
By Seediere is die lewe propvol pret en plesier! In ons blou en oranje gewaad is ons reg om in die branders te baljaar en in die sand rol, terwyl ons sandkastele bou. 'n Lekkker uitstappie wag ook vir die diertjie bemanning.
Ons leer van die verskillende dierelewe in die see, aan ons kus en in die onmiddellike omgewing. Ons loer na die snaakse slymerige kruwwelrige ongewerwelde diertjies in die laagwaterpoele. Seediere was al in die verlede deel van 'n nuwe spesie ontdekking. Ons gaan mooi skulpies soek en die mooiste kunswerke skep wat die bemanning saam vat huis toe.
Seediere hou die rekord vir die meeste Geesbeker-toekennings in die geskiedenis van Swartvlei. So bring GROOT gees en ons kan nie wag om saam met al ons graad 5 maats van 2022 te lag, sing, speel en dans nie.